Άσκηση στα παρώνυμα. Να εντοπίσετε τη σημασιολογική διαφορά των λέξεων κάθε ζεύγους.

1. Δεν λέει τίποτα σπουδαίο· επαναλαμβάνει συνέχεια τις ίδιες (κοινοτοπίες – καινοτομίες).

1. Ο Σοφοκλής έφερε (κοινοτοπίες – καινοτομίες) στο αρχαίο θέατρο.

2. Μ’ αυτά που είπα (υπονοώ – επινοώ) ότι ξέρω ποιοι ευθύνονται για τις ζημιές.

2. Όλα αυτά δεν τα (υπονοώ – επινοώ)· είναι η απόλυτη αλήθεια.

3. Η νομοθετική (κύρωση – κίρρωση) της συμφωνίας πρέπει να γίνει έγκαιρα.

3. Δυστυχώς πέθανε από (κύρωση – κίρρωση) του ήπατος.

4. Το συμβούλιο των καθηγητών κάλεσε σε (απολογία – απολογισμός) τον μαθητή.

4. Κατατέθηκε ο οικονομικός (απολογία – απολογισμός) της εταιρείας.

5. Τα νέα μέτρα αναμένεται να έχουν θετικές (επενέργειες – παρενέργειες) στην οικονομία.

5. Ευτυχώς το φάρμακο δεν είχε αρνητικές (επενέργειες – παρενέργειες).

6. Η (εξάρθρωση – διάρθρωση) της σπείρας των εκβιαστών οφείλεται στη συνεργασία ενός μέλους της με τις αρχές.

6. Η οργανωτική . (εξάρθρωση – διάρθρωση) του οργανισμού θα καθοριστεί με σχετική απόφαση.

7. Δεν τον ενόχλησε κανείς κι έτσι δόθηκε (απερίσπαστος – απερίσκεπτος) στη μελέτη.

7. Είναι εντελώς (απερίσπαστος – απερίσκεπτος)! Δεν ξέρει τι κάνει!

8. Ο (ανταγωνισμός – συναγωνισμός) μέσα στα σχολεία είναι σε βάρος τόσο των ίδιων των μαθητών.

8. Ο (ανταγωνισμός – συναγωνισμός) των αθλητών ήταν εξαιρετικά καλός.

9. Με αυτό το παράδειγμα θέλησε να δείξει την (αντίθεση – αντίφαση) μεταξύ θεωρίας και πράξης.

9. Όσα λέει ο υπουργός βρίσκονται σε (αντίθεση – αντίφαση) με τις θέσεις της κυβέρνησης.

10. Απαγορεύεται να σας δώσω αυτήν την (πληροφορία – πληροφορική).

10. Σπούδασε (πληροφορία – πληροφορική) στο Πανεπιστήμιο της Θεσσαλονίκης.

11. Αναρριχήθηκε γρήγορα στην (ιεραρχία – ιεράρχηση) της εταιρείας.

11. Για να μην αγχωθείς πρέπει πρώτα να κάνεις μια (ιεραρχία – ιεράρχηση) των στόχων σου.

12. Αγαπητέ μου γιε, σου (κληροδοτώ – κληρονομώ) όλη μου την περιουσία.

12. Μόνο εγώ (κληροδοτώ – κληρονομώ) την πατρική περιουσία.

13. Δεν θα επιτρέψουμε καμιά (απόκλιση – επίκληση) από τις αρχές μας.

13. Ο ρήτορας κάνοντας (απόκλιση – επίκληση) στο συναίσθημα προσπάθησε να πείσει τους ακροατές του.

14. Με τους λανθασμένους χειρισμούς της αστυνομίας (επιτείνεται – παρατείνεται) η αγωνία των συγγενών του θύματος.

14. Η προθεσμία υποβολής των δικαιολογητικών (επιτείνεται – παρατείνεται) για δέκα ημέρες.

15. Η (ροπή – ριπή) του προς την υπερβολή έχει μείνει παροιμιώδης.

15. Μετά από λίγο ακούστηκε η (ροπή – ριπή) του πολυβόλου.